AlexejDobrolubov/national_council_slovak_2010 huggingface dataset:
83. schôdza NR SR - 6.deň - B. popoludní
Dátum: 2023-02-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

134. Ďakujem pekne, pán predsedajúci. Ja by som chcel vstúpiť do tejto diskusie asi tým spôsobom, že dnes tu viackrát odznelo, odznel taký, odznelo také spojenie, že je potrebné zvažovať utíšenie legislatívneho procesu. Pätnásteho decembra minulého roku bola vyslovená nedôvera vláde Slovenskej republiky, tá je teraz poverená, a len koncom januára bolo prijaté rozhodnutie parlamentu o predčasných voľbách, ktoré sa majú konať 30. septembra tohoto roku. Dennodenne počúvame sťažnosti od ambulantných lekárov, samospráv a tak ďalej o tom, s akými dennodennými problémami sa stretávajú, a teda neodmietam tému ako protikorupčného boja, tak ako tu je aj nastavený tento návrh zákona o ochrane oznamovateľov protikorupčnej činnosti, ale zvažujem, že či je to pravé orechové, čo teraz máme riešiť. Kvantum zásadných zákonov, ktoré sme mali doteraz prerokovať, sme nejakým spôsobom preskočili, ostali na koniec, možnože sa presunú na ďalšiu schôdzu, a ja mám teda vážne pochybnosti o tom, o úprimnosti tohoto snaženia, o zápase o pravdu, ako povedal pán Mičovský. A chcem sa vrátiť možno aj k včerajšiemu jeho vystúpeniu pri nejakej príležitosti tu v pléne, keď tak horlivo presadzuje túto agendu, či, ako sa cíti, keď on vlastne tým jeho, tou jeho účasťou tu v parlamente spôsobil, že prešla tá tzv. reforma národných parkov. Zamyslite sa!
83. schôdza NR SR - 6.deň - A. dopoludnia
Dátum: 2023-02-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

14. Ďakujem pekne, pán predsedajúci. Kolegyne, kolegovia, k vystúpeniu pána kolegu Šefčíka, považujem to za prezentáciu jeho osobnej skúsenosti z procesu výchovy, telesnej výchovy na škole. Ako povedal pán predkladateľ, zákon sa týka aj vzdelávania v oblasti kultúry a umenia, čo nakoniec treba privítať. Možno treba pár poznámok k tomu všetkému povedať, keď hovoríme o chodbových cvičeniach, ja keď som bol na základnej škole, my sme nemali telocvičňu, cvičili sme na chodbe a celkom sme to dobre znášali. Prekvapilo ma to číslo, že 85 % materských škôl a základných škôl má telocvičňu. Ja by som sa spýtal možno, že za tie tri roky koľko telocviční sa postavilo, aby sme tento deficit, tých 15 %, čo nie je veľa, doplnili, asi to nie je taký problém, keď by sa zapojili aj samosprávy. Nie som si istý, či k takejto debate boli, bolo zozbieraných dostatok dát z jednotlivých základných a materských škôl, ale to je už vec spracovateľov, predkladateľov. Vítam teda informáciu, že je potvrdené, že Maďari majú päť hodín miesto dvoch našich. Ale chcem to naviazať na to, že bolo by sa treba možno pýtať, ako motivujú ľudí, teda žiakov, aby cvičili, pretože vieme, aká je situácia na školách, prídete na hodinu telesnej výchovy a polovica žiakov sedí a polovica žiakov cvičí a majú na to rôzne dôvody lekárske, rodičovské a neviem čo všetko. A možno na záver, keď by, keď budete ďalej pracovať na týchto veciach, my keď sme boli mladí, sme mali tzv. odznak zdatnosti, čo nás motivovalo lepšie, rýchlejšie, vyššie. Možno aj toto je téma. Ďakujem.
83. schôdza NR SR - 2.deň - A. dopoludnia
Dátum: 2023-02-02
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

34. Ďakujem pekne za slovo. Ja by som sa chcel vyjadriť v súvislosti s týmto návrhom zákona jednak podporne, pretože tie dôvody, ktoré predkladateľka uviedla, sú úplne zjavné, evidentné a potrebné pre spoločnosť a ten spôsob financovania je tiež zvládnuteľný. Ja sa len chcem spýtať, aby som mal v tom úplne jasno, teda keď väčšina materských škôlok na Slovensku je v zriaďovateľskej pôsobnosti miest a obcí, sú to originálne kompetencie, ktoré sú hradené z rozpočtov miest a obcí, čiastočne príspevkami od rodičov. Potom sú ďalšie materské škôlky, ktoré sú zriaďované napríklad cirkvami, ale sú aj súkromné, tam sa na ich prevádzke podieľajú tiež mestá a obce zo svojich rozpočtov. Tu, či ste teda skúmali tento vzťah alebo či teda bude celá váha prevádzkových nákladov na takéto firemné materské škôlky, čo predpokladám že asi áno, na tej firme a budú teda možno nejaké drobné príspevky rodičov, či sa, či možno očakávať ešte aj to, že sa budú firmy uchádzať u miest a obcí z ich rozpočtov o podporu. Ďakujem pekne.
83. schôdza NR SR - 2.deň - A. dopoludnia
Dátum: 2023-02-02
Poslanec: Blcháč, Ján (SMER - SD)
Druh vystúpenia: Vystúpenie

26. Ďakujem pekne. Vážený pán predsedajúci, kolegyne, kolegovia, dovoľte, aby som ako spravodajca predniesol spoločnú správu výborov Národnej rady o výsledku prerokovania návrhu poslancov Národnej rady Slovenskej republiky Vladimíry Marcinkovej, Tomáša Lehotského, Márie Kolíkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov (tlač 1321) vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením pridelila návrh poslancov Národnej rady (tlač 1321) týmto výborom: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť – výbor pre financie a rozpočet a Ústavnoprávny výbor Národnej rady Slovenskej republiky uzneseniami. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 429 z 31. januára 2023. Týmto uznesením výbor zároveň poveril spoločného spravodajcu Jána Blcháča, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, skončil som, pán predsedajúci, otvorte, prosím, rozpravu.
78. schôdza NR SR - 18.deň - B. popoludní
Dátum: 2023-01-26
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

28. Ďakujem za slovo. Vážený pán predsedajúci, kolegyne, kolegovia, ďakujem, pán predseda Pellegrini, za jasné, slušné a zrozumiteľné argumentovanie návrhu, aby sa predčasné parlamentné voľby konali 24. júna tohoto roku. Je to také aj možno symbolické, viete, okolo toho 24. júna je zároveň letný slnovrat, je to čas nádeje a možnože by to bolo asi najlepšie, čo by sa pre Slovensko mohlo stať. Ja by som chcel sa trošku dotknúť, pretože v tejto hypnóze času, by som to nazval, ktorá sa zneužíva, sa zabúda na nejaké veci, ktoré by bolo treba stále pripomínať, lebo kauza za kauzou sa prekrýva a nejakým spôsobom sa na ne aj zabúda. Za všetkým by som len pripomenul, že veď nedávno sme prežívali veľký, veľký tlak zdravotníkov, či už sú to lekári v nemocniciach, alebo záchranári, alebo teraz aktuálne tu máme ambulantných lekárov a nerieši sa takmer nič, resp. keď tak na poslednú chvíľu úplne na hranu noža. Ale pripomeniem zasa tlak, resp. pod akým tlakom sú dnes samosprávy. Vidíte, že tým, že im bolo zobrané v rozpočte 2023 viac než 500 mil. eur, dnes už avizujú mnohé obce a mestá možnosť nútenej správy. Mnohé mestá a obce, dokonca župy, napríklad žilinská, dodnes nemá rozpočet. Sú v rozpočtovom provizóriu. Nevedia ich zostaviť. No a začínajú sa také akcie nenápadne, ako vypínanie verejného osvetlenia, možno ďalšie veci. Podporujeme, aby sa čím skôr konali predčasné parlamentné voľby.
78. schôdza NR SR - 6.deň - B. popoludní
Dátum: 2022-12-06
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

58. No, ďakujem pekne za slovo. Vážený pán predsedajúci, kolegyne, kolegovia, ja by som len pár slovami zareagoval na vystúpenie kolegyne Kolíkovej, kde sa vyjadrila v tom zmysle, že ľudia si myslia, že Generálna prokuratúra rozhoduje o vine a treste. Áno, niektorí si to vskutku myslia, ale myslím si, že to je preto, lebo vysvetľovanie alebo ani nevysvetľovanie, skôr dezinformácie o pôsobnosti a vôbec pôsobení generálnej pro... prokuratúry ako takej je slabé a potom majú z toho ľudia mnohokrát zmätok. A dotknem sa toho, čo povedal pred chvíľkou pán kolega Taraba. Mám to pripravené práve v tom zmysle, že chceme alebo chce sa riešiť v § 363, ktorý má päť riadkov a tri odstavce, ja by som naozaj veľmi rád videl ten návrh, ako to chce niekto zmeniť, aby to bolo v jeho, podľa jeho predstáv. Ale keď si zasa hovoríte tu verejne a prezentujete názor, že to treba zobrať takéto oprávnenia generálnemu prokurátorovi, aby pochybenia jeho podriadených a policajtov, ktoré sa vyskytujú v určitom percente, viete, že nič neplatí na 100 %, platí pravidlo 80 : 20 obyčajne, aby stihol napraviť pred tým, než sa dostanú na súd, tak toto mu treba zobrať. Ale pamätáte si, keď sa tu riešila reforma súdnej mapy? Pamätáte si tú diskusiu? Keď sa vďaka tým 76 hrdinom prijala táto súdna mapa a čo nám tu hovoril Pročko, ako tí sudcovia, viete, akí sú to nedôveryhodní ľudia a čo všetko. No tak asi v tomto zmysle by sme to mali chápať, že to celkom tak nie je.
78. schôdza NR SR - 2.deň - B. popoludní 2
Dátum: 2022-11-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

39. Ďakujem pekne za slovo. (Doznievanie vystúpenia predrečníka mimo mikrofónu.) Keď dovolíte, pán kolega Mičovský, vážený pán podpredseda, práve mi volala pani riaditeľka našej nemocnice s poliklinikou MUDr. Ivana Stodolu v Liptovskom Mikuláši, ktorá nám pred asi hodinou oznámila, oznámila obmedzenie, obmedzenie činnosti nemocnice od zajtra. Od zajtra. To sa napĺňajú tie slová, ktoré, a dátumované je to, chcem povedať, v piatok 25. novembra, ale poslali to dnes, lebo ešte mali nádej, že sa niečo udeje, že dva dni parlament... (Reakcie z pléna. Rečník sa na krátku chvíľu odmlčal. Vstup predsedajúceho.) Blanár, Juraj, podpredseda NR SR Poprosím vás, pán minister aj pán poslanec Mičovský, pána kolegu to ruší. Blcháč, Ján, poslanec NR SR .... dva, dva dni parlament rokuje a ja som očakával, že taká správa, ktorá prišla zo soboty na nedeľu, že sa dohodli odborári s vládou na všetkých ôsmich požiadavkách a týchto osem požiadaviek bude zapracovaných do nejakého legislatívneho rámca, a my sa tu stále bavíme len o platoch. Ja tomu nerozumiem. Kde sú ostatné veci? Kde je dofinancovanie nemocníc? Kde je záruka, že v prípade, že budú rušené nejaké oddelenia v niektorých nemocniciach, ktoré budú niekedy mať byť komunitné a nebudú mať oddelenia, že budú môcť byť nahradené inými oddeleniami, kapacitami na iných oddeleniach vo vedľajších nemocniciach? To som teda zvedavý... (technická porucha – výpadok zvuku, pozn. red.), keď sa pokúšali premiestniť pacientov z Liptovského Mikuláša na iné oddelenia, prosil by som ešte o pätnásť, aspoň o tridsať sekúnd čas, tak zistili, že nemajú ich kam poslať. Viete, to sú nie, táto celá požiadavka Lekárskeho odborového zväzu nie je iba o platoch, ja to tak chápem. A my sa tu bavíme len o platoch... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

193. Ďakujem tak tradične až nie, je to prvý bod, ku ktorému dneska vystupujem. Marián, dalo by sa reagovať na veľa vecí, ktoré si hovoril, ale teda ešte pôjdem do rozpravy, tak asi len k tomu nájomnému bývaniu. Si to tak načrtol, že áno, bol tu plán v SME RODINA stavať nájomné byty, aj sme sa tu s tým dlho, dlho morili. A ja si teda čerstvo spomínam posledné dni na to, ako som tu pred dvoma rokmi na legendárnej schôdzi júlovej, ktorá bola spustená niekedy vo štvrtok, ako som tu vystupoval v rozprave ku zákonu o nájomnom bývaní o polnoci zo soboty na nedeľu, ktoré podľa mňa sa za tridsať rokov sa to nikdy nikomu nepodarilo a toto prvenstvo mi asi ťažko niekto zoberie, a tých problémov tam bolo strašne veľa. Jeden z tých problémov napríklad bol teda presne ten, že oni vykupujú, oni vlastne vysávajú tú ponuku a toto vysatie tej ponuky by malo za následok, keby sa to rozbehlo v tom, v tých objemoch vlastne, ako to chcela SME RODINA, že ceny tých bytov pre tie mladé rodiny, ktoré by nespadali do tých kategórií, ktoré by mali nárok na to, na to nájomné bývanie, by vystrelili naozaj vysoko a ešte menej dostupné by bolo to nájomné bývanie. Ďalší problém je, že ak teda oni tvrdili, že tá kanibalizácia alebo to hovoríme vlastne o kanibalizácii tej ponuky, ktorá už je, by nebola až taká vysoká. Bolo tam tvrdenie na základe nejakej štúdie z Fínska, ale boli tam zasa štúdie napríklad z Rady pre rozpočtovú zodpovednosť a nespomínam si od koho, od koho všetkých, že sa obávali, že by išlo o kanibalizáciu až medzi 40 až 100 %. Ale teda pripusťme, že by tá kanibalizácia nebola vysoká, tak tá otázka bola, že kto by tie byty staval. Kam by vyleteli ceny stavebných materiálov. To bolo ešte v období, kedy... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

181. Ďakujem, Milan, za veľmi zaujímavú rozpravu. Ono, žiaľbohu, je to u nás tak, že väčšinou keď sa inšpiruješ českou právnou úpravou, tak je to lepšie. Lebo naozaj tie naše právne úpravy sa za tie desaťročia veľmi, veľmi, povedzme že, tie smery, ktorými išli, boli pomerne rozdielne a naozaj mám pocit, že tá kvalita českej právnej úpravy je v mnohých veciach oveľa premyslenejšia. To je aj výsledok toho, kto nám tu vládol prevažnú časť, odkedy sme sa rozdelili. Musím povedať, že, ale k tomu ešte poviem viacej v rozprave, že niektoré tie veci, ktoré sú v tom návrhu zákona, tak sú pre mňa také podivuhodné. Ale aby som reagoval na teba, tak ty si hovoril o tom, že Česi majú, ak som to správne zachytil, že pokiaľ držíš, pokiaľ máš investičný byt desať rokov, tak ho máš oslobodený od dane. Tak je to zaujímavé, ale neviem teda, či by sme chceli podporovať, aby ľudia ako svoje investičné aktívum používali byty a aj tak tí ľudia to robia aj bez toho, boli v podstate k tomu vedení politikou centrálnych bánk nulovými sadzbami. Včera som napríklad počúval podcast o investorovi do bytov, ktorý má 54 bytových jednotiek, čo akože klobúk dole pre ním, aj teda má to že premakane spravené, ako normálne ten podcast odporúčam, rád vám poviem, kde to, kde to bolo, lebo bolo to veľmi inšpiratívne, ale je veľa ľudí, ktorí teda majú tie investície do bytov a uvidíme, že ako sa im bude dariť, keď sa budú teraz zvyšovať úrokové sadzby. A, a nedá mi povedať, že skôr by sme mali podporovať investície do finančných nástrojov, k čomu aj vedie jeden návrh zákona, ktorý teraz prešiel do druhého čítania, a teda pevne verím, že bude podporený aj v nasledujúcom, aj teda o mesiac a... (Prerušenie vystúpenia časomerom.)
90. schôdza NR SR - 11.deň - B. popoludní
Dátum: 2023-05-18
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

90. No je paradoxné, že toto je zákon, teda to, čo bolo predložené, sa týka rodičovského bonusu a v rozprave sme sa zatiaľ vôbec nevenovali rodičovskému bonusu, ale všetkým tým pozmeňujúcim návrhom, tak aspoň veľmi v krátkosti. A paradoxne v týchto dňoch, kedy sa ukazuje, že ako to bolo neskutočne zle navrhnuté, aké sú s tým problémy, televízie to hrajú každý jeden deň, ako sú preťažené sociálne poisťovne, matriky, ako proste dôchodcovia zisťujú, že tam nemajú zarátané deti a chodí aj strašne veľa príbehov, ktoré s praktickými problémami, tak aspoň jeden prečítam, taký najabsurdnejší, taký smutnosmiešny. Jednému pánovi došiel výmer v obálke. Má dve pracujúce deti. Obálku otvorila jeho pani manželka a číta. Za Vladka si dostal toľkoto, za Silviu toľkoto a vo výmere je aj tretie dieťa, Erika. To bol bordel v rodine! Pani mu riadne vykričala, že je... po desiatej by som mohol aj prečítať čo a že sa s ním okamžite rozvádza, že má mimomanželské dieťa, ktoré zatajil. A milý náš pán dôchodca teraz po celej rodine vysvetľuje, že to len pán Krajniak a jeho Sociálna poisťovňa urobili chybu a on žiadne mimomanželské dieťa nemá. Jeden z našich kolegov celkom vtipne poznamenal, že to je ale teraz naozaj sizyfo... to je teraz naozaj ťažká voľba, že či si vyberať peniaze (povedané so smiechom), a... a teda tvrdiť, a teda nechať to tak, že mám aj, mám aj mimomanželské, alebo sa z toho vyviňovať, že teda toto neni moje dieťa, aj sa priznať.
90. schôdza NR SR - 11.deň - B. popoludní
Dátum: 2023-05-18
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

84. Budem reagovať iba na kolegu Svrčeka, tak tento môj pozmeňovák, asi si si nevšimol, ale bol tam teda vyše týždňa už zavesený a ja som len dneska dopĺňal ten tretí bod, ktorý reaguje na tie pozmeňováky, ktoré ste tam dali vy, takže si sa s ním oboznámiť mohol, keby si si to všimol. Potom to sedenie, o ktorom hovoríš, jáj, ku tej pani ministerke Gaborčákovej, no ja som hovoril, že sa jej budem pýtať, že ako sa stalo, že z ministerstva prišiel takýto pozmeňovák, a ona mi povedala, to som aj hovoril teraz v rozprave, že to bolo za jej chrbtom, takže to pôjde zistiť, takže to, tam ako nevidím žiaden rozpor medzi tým, čo som hovoril ráno a čo hovorím teraz. To stretnutie tam vzadu, áno, potvrdzujem, bolo stretnutie, ale to bolo až po odsúhlasení toho zákona, ktorý riešil tú mimoriadnu valorizáciu, a áno, tam som sa prvýkrát dozvedel od, teda zo sekcie, že sú tam nejaké chybičky, na ktoré ma vtedy neupozornili, keď som to poslal na kontrolu, tak neviem, či o tom sami nevedeli, a dohoda tam bola, ak si, ty si tam bol, myslím, celý čas, že keď to pripravia, tak mi ho pošlú a si to so mnou odkonzultujú. A od toho stretnutia sa mi absolútne nikto neozval. Že asi taká je spolu... asi taká bola spolupráca s pánom ministrom Krajniakom.
90. schôdza NR SR - 11.deň - B. popoludní
Dátum: 2023-05-18
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

38. Ďakujem pekne za váš zásah, pani ministerka. Ja ešte k tomu dodám, že informácie o rodičovskom bonuse už boli na stránke Rodičovský bonus.sk spolu s krásnou štylizovanou fotkou pána exministra Milana Krajniaka, takže naozaj neviem, prečo práve tento list bol posielaný, a teda ja zvažujem, že podám interpeláciu na Sociálnu poisťovňu, aby nám vyčíslili, koľko toto stálo štátnu, štátnu pokladnicu, lebo si myslím, že takéto selfpromo by v slušnom štáte malo byť aj pekne zosobnené.
90. schôdza NR SR - 11.deň - A. dopoludnia
Dátum: 2023-05-18
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

22. No, Miloš, neviem, na čo sa tu tváriš, ty si ten, ktorý tu predkladá pozmeňujúce návrhy hlava-nehlava. Ja, teda akože klobúk dole pred tou tvojou výdržou, že tu čítaš hodiny a hodiny pozmeňovákov, a teda vždy takto päť minút pred tým prinesené, a meníte de facto opäť polku zákona a pridávate tam niečo o rozsahu prevyšujúcom to pôvodné znenie niekoľkonásobne. K Erikovi Tomášovi - no tak, klasika, keď neviete reagovať na to, čo človek povie, tak tu takto začne húkať a ad hominem urážať a spomínať nejaké svoje, nejaké svoje bláboly, ale k tomu, že si... (Ruch v sále. Prerušenie vystúpenia predsedajúcim.) Blanár, Juraj, podpredseda NR SR 23. Pán poslanec Pollák. Cmorej, Peter, poslanec NR SR 24. ... k tomu, že si nedokážete napísať pozmeňujúci návrh, ktorý by bol správny, ani po niekoľkých upozorneniach, tak na to sa, samozrejme, vyjadriť neviete. Ani sa neviete vyjadriť k tomu, že ste skoro týmto svojím návrhom, ste chceli spôsobiť dieru 4,5 mld. (Ruch v sále. Prerušenie vystúpenia predsedajúcim.) Blanár, Juraj, podpredseda NR SR 25. Pán poslanec Kučera, poprosím vás, je to v rozpore s rokovacím poriadkom. Cmorej, Peter, poslanec NR SR 26. A ešte, teda aby som dokončil, ani nepotrebujem viacej času, že ten pozmeňujúci návrh, čo som, čo som čítal, som si, samozrejme, napísal sám. A nie, mne ministerstvo neopravuje. A nie, mne minister Krajniak nikdy takýto servis neposkytol. Teda bývalý minister.
90. schôdza NR SR - 8.deň - A. dopoludnia
Dátum: 2023-05-12
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

58. Pán poslanec Taraba, rozdiel medzi tým, čo ja robím na Facebooku a vy robíte na Facebooku, je, že ja tam nemolestujem dievčatá bezbranné. To vy by ste sa mali spovedať, že čo tam robíte. Pán poslanec Šefčík Marek, ja som, my sme sa včera smiali na tom, že ste tu tri hodiny vlastne diskutovali len podporovatelia navzájom. Takže na tom sme sa smiali. A k tomu som sa ja možno vyjadril na, na, na tridsať sekúnd, áno, ty si potom na konci, hej, bol kritický, áno. A takisto ku kolegovi, kolegovi Kočišovi, len ste tu neboli celý čas, len pripomeniem toto tritisíc miliardové odvetvie a my tu chceme konečne zapichnúť vlajočku, že aha, tu je Slovensko, ktoré vie o tom, že existuje nejaké krypto. My nie sme ako keď prišla industriálna revolúcia, tí, ktorí ničili stroje, lebo im zoberú, lebo im zoberú prácu. My si uvedomujeme, že existuje nejaký pokrok a radi by sme z toho mali tiež nejaký príjem. Radi by sme boli, aby k nám prišlo niečo inovatívne. O toto ide.
90. schôdza NR SR - 8.deň - A. dopoludnia
Dátum: 2023-05-12
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

32. No neviem teda, že či všetci žijú v tých svojich krajinách pôvodu, niektorí teda určite áno, ešte to upresním, tam, kde máte centrum ekonomických aktivít, tam sa teda zdaňujete a do toho spadá aj to, že teda že kde ste prevažnú časť roka. Konkrétne ten anarcho, kryptoanarchista, ktorý to prevádzkuje, ten teda žije v tom Paraguaji, takže toho sa to isto netýka, tých ostatných neviem, ale tak ono to má aj nejaké iné výhody, keď teda, teda pre tých ľudí. Čo sa týka toho saldovania, no tam vás musím opraviť, pri investíciách a pri krypte nemáme saldovanie počas jedného roka, to práve chceme zaviesť, že nech to je aspoň počas toho zdaňovacieho obdobia, vôbec nie je možné započítať straty, keď mi neveríte alebo keď si to teda chcete overiť, tak je to § 8 ods. 2 zákona o dani z príjmu, hej. Takže my aspoň toto chceme nejakým spôsobom napraviť. Tak keď s tým súhlasíte, tak máte dôvod hlasovať za to v prvom čítaní a pokojne to odmietnite v tom druhom, keď to nebude také, také, ako by ste si predstavovali. Hovorím, pre mňa už bude len to, že tu konečne vznikne diskusia a medzi tým prvým, druhým čítaním budú aj ministerstvá musieť niečo urobiť, už len to bude pre mňa prínos, lebo doteraz sa tomu že absolútne že nikto nevenoval.